Hemedê Dûman
Mihemed Xelîl Xazî yan Hemedê Dûman (z. 1929 - m. 2020) hunermend û kemanjenekî kurd bû.

Malbata Dûman ji Başûrê Kurdistanê koçberî Bakurê Kurdistanê dibin û pişt re li bajarê Kobaniyê dimînin. Hemedê Dûman di sala 1929an de li bajarê Kobaniyê, gundê Şêranê, ji dayik bûye û jiyan û hunera xwe li bajarê Kobaniyê berdewam kiriye.

Binemala wî 
Malbata Hemedê Dûman bi eslê xwe ji bajarokê Pirdê (Altun Koprî) ne yê li ser bajarê Kerkûkê, lê bapîrên Dûman pêş 200 salî koçberî Bakurê Kurdistanê kirin û pişt re li bajarê Kobaniyê bi cih bûn. Dayika Dûman ji bajarokê Bêlqîsê ye ku bi eslê xwe turkmen e.

Jiyan û destpêka hunera xwe 
Hemedê Dûman bi temenê 12 salî li bajarokê Bêrecûkê xwe fêrî kemanê dike û ji ber ku malbet kurtedemekê li bajarê Sêwregê mabû bi zaravayê dimilî yan kirmanckî dizanibû û di nav malbeta xwe li Kobaniyê bi zaravayê kurmanciya jêr yan soranî diaxifîn lewra kobaniyan digotin "zimanê dûmanî". Dûman bi kemanajeya xwe tevlî şevbirkên Baqî Xido, Hafizê Kor, Cemîl Horo û gelek hunermendên herêmê dibû. Di sala 1972an de diçe Beyrûtê û tevlî konserteke Mihemed Arif Cizrawî û Îsa Berwarî û Gulbuharê dibe

Belgefilma Dûman 
Hunermend û lêkoler Memo Seyda belgefîlmekî bi navnîşana Dûman, refek kevok, dîrok û bîrok li ser jiyana 90 salî ya kemenjen û dengbêj Hemedê Dûman amadekiriye, Memo Seyda ew belgefîlmê bi dirêjahiya 48 deqan wekî nameya derçûna masterê ji beşa mûzîk ji Zanîngeha Stembolêya Teknîkê amade kiriye. Ew belgefilma jiyana koçberiyê ya Dûman nîşan dide, jiyana ku bûye qedere miletê kurd bi tevahî. Herwiha di sala 2019an de, belgefîlm di Festîvala Fîlman a Navneteweyî ya Dihokê beşdar bibû.

Wesiyeta wî 
Piştî êrîşa Daişê kemenjen û dengbêj Hemedê Dûman ji bajarê Kobanî koçberî herêma Qonya li Turkiyê dike. Wesiyeta xwe ya dawîn ku li herêma Kobaniyê li tenişta gora Baqî Xido were veşartin, lê ji ber nexweşiya koronavayrosê, term bi awayekî demkî li gundê Ziyareta Sirûcê hate binaxkirin, li benda vekirina sînoran da ku termê wî veguhesin Kobaniyê.

Koça Dawîn 
Hunermend Hemedê Dûman di 5ê tebaxa 2020an de li nexweşxaneyeke Enqerê (Tirkiye) çû rehmetê.

Berhem 

 Eyşê eyşê
 Heso Heso
 De rabe - Hat karwanê 
 Baviko
 Lore Lore

Çavkanî 
https://www.facebook.com/mihemededuman/

Girêdanên Derve 
 Raporta Kurdistan 24
 Raporta Rudaw tv
 Raporta Kurdistan 24 soranî
  Axiftina M.Salih Nassan
 Axiftina M.Reşîd Sofî)
 Şahînê B. Soreklî behsa Mihemedê Dûman dike
 Eyşê eyşê
 Heso Heso
 De rabe - Hat karwanê
 Baviko

Jidayikbûn 1929
Mirin 2020
Muzîkvanên kurd
Hunermendên kurd
Kurd
Mêr